PATVIRTINTA

Jonavos „Neries“ pagrindinės mokyklos

direktoriaus 2024 m. rugpjūčio 27 d.

įsakymu Nr. V-124

**JONAVOS „NERIES“ PAGRINDINĖS MOKYKLOS MOKINIO PADĖJĖJO PAREIGYBĖS APRAŠYMAS**

# I SKYRIUS

**BENDROJI DALIS**

1. Jonavos „Neries“ pagrindinės mokyklos mokinio padėjėjo pareigybė yra priskiriama kvalifikuotų darbuotojų grupei.
2. Pareigybės lygis: mokinio padėjėjas priskiriamas C lygio pareigybei.
3. Pareigybės paskirtis – pareigybė reikalinga pagalbos teikimui ribotų galimybių savarankiškai dalyvauti ugdyme turintiems vidutinių, didelių arba labai didelių specialiųjų ugdymosi poreikių vaikams, ugdomiems pagal priešmokyklinio, pradinio ar pagrindinio ugdymo programą.
4. Pavaldumas: mokinio padėjėjas pavaldus direktoriaus pavaduotojui ugdymui atsakingam už darbą su specialiųjų poreikių mokiniais.

# II SKYRIUS

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Dirbti mokinio padėjėju turi teisę:
   1. asmuo, įgijęs ne žemesnį nei vidurinį išsilavinimą. Šis asmuo per 2 metus nuo darbo mokinio padėjėju pradžios turi išklausyti ne mažiau nei 16 valandų mokymus dėl darbo su specialiųjų ugdymosi poreikių turinčiais mokiniais;
   2. asmuo, turintis pedagogo kvalifikaciją. Šis asmuo per 2 metus nuo darbo mokinio padėjėju pradžios turi išklausyti ne mažiau nei 8 valandų mokymus dėl darbo su specialiųjų ugdymosi poreikių turinčiais mokiniais;
   3. asmuo, turintis pedagogo padėjėjo kvalifikaciją.
2. Mokinio padėjėjas turi gebėti:
   1. bendrauti su mokiniais, turėti žinių apie jų sutrikimų specifiką;
   2. dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis ugdymo proceso metu, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;
   3. bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais);
   4. lydėti neįgalius mokinius mokykloje.
3. Mokinio padėjėjas privalo vadovautis:
   1. Tarptautiniais vaikų teises ir interesus reglamentuojančiais dokumentais;
   2. Lietuvos Respublikos Konstitucija;
   3. Lietuvos Respublikos įstatymais ir poįstatyminiais aktais;
   4. Lietuvos Respublikos Vyriausybės nutarimais,
   5. mokyklos nuostatais;
   6. etikos principais;
   7. darbo tvarkos taisyklėmis;
   8. darbo sutartimi;
   9. šiuo pareigybės aprašymu;
   10. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).
4. Mokinio padėjėjas turi būti nustatyta tvarka pasitikrinęs sveikatą, išklausęs higienos įgūdžių kursą, išklausęs įvadinį, priešgaisrinį ir darbo vietoje instruktavimus, susipažinęs su elektros saugos reikalavimais.

# III SKYRIUS

**ŠIAS PAREIGAS EINANČIO DARBUOTOJO FUNKCIJOS**

1. Mokinio padėjėjas atlieka šias funkcijas:
   1. padeda mokiniui (mokinių grupei):
      1. orientuotis ir judėti aplinkoje, susijusioje su ugdymu (si), mokykloje ir už jos ribų, pertraukų, popamokinės veiklos, neformaliojo švietimo, renginių ir išvykų metu;
      2. apsitarnauti, pavalgyti, pasirūpinti asmens higiena;
      3. įsitraukti į ugdomąją veiklą ir pagal galimybes joje dalyvauti;
      4. paaiškinti mokytojo skirtas užduotis ir talkinti jas atliekant;
      5. padėti užsirašyti ar užrašyti mokymo medžiagą;
      6. perskaityti tekstą ir (ar) padėti konspektuoti;
      7. padėti tinkamai naudotis ugdymui skirta kompensacine technika ir mokymo priemonėmis;
      8. atlikti kitą su ugdymu(si), savitarna, savitvarka, maitinimu (si) susijusią veiklą;
      9. mokiniui turinčiam (turintiems) ribotas mobilumo galimybes padėti išlipti iš transporto priemonės atvykus į mokyklą ir įlipti į transporto priemonę išvykstant iš mokyklos;
      10. judėti po mokyklą, pasiekti klasę, grupę, kitas patalpas;
   2. konsultuotis su mokyklos vaiko gerovės komisija, mokytoju, švietimo pagalbos specialistu dėl taikytinų veiksmų, kurie padėtų mokiniui įsitraukti į ugdymo procesą ir jame dalyvauti;
   3. padėti mokytojui parengti ir/ar pritaikyti mokiniui (mokinių grupei) reikalingą mokomąją medžiagą
   4. vykdyti švietimo pagalbos ir kitų specialistų rekomendacijas, instrukcijas, kurios yra nurodytos individualaus ugdymo plane;
   5. padėti mokiniui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padėti sustabdyti jį arba pasišalinti iš elgesį išprovokavusios aplinkos, teikti informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais;
   6. pagal kompetenciją dalyvauti individualaus ugdymo plano įgyvendinimo aptarimuose;
   7. bendradarbiauti su mokytojais, kitais švietimo pagalbą teikiančiais specialistais;
   8. vadovaujantis švietimo pagalbos specialistų rekomendacijomis padėti mokiniui integruotis į mokyklos bendruomenę, palaikyti draugystę su bendraamžiais, skatinti bendravimą ir bendradarbiavimą;
   9. padėti įgyvendinti savirūpos planą.

**IV SKYRIUS**

**MOKINIŲ SAUGUMO UŽTIKRINIMAS**

1. Mokinio padėjėjas įtaręs ar pastebėjęs žodines, fizines, socialines patyčias, smurtą nedelsdamas įsikiša ir nutraukia bet kokius tokį įtarimą keliančius veiksmus ir informuoja mokytoją, socialinį pedagogą, psichologą, administraciją.
2. Esant grėsmei mokinio sveikatai ar gyvybei, nedelsiant kreipiasi į mokyklos pagalbos mokiniui specialistus, administraciją, informuoja tėvus (globėjus, rūpintojus).

**V SKYRIUS**

**ATSAKOMYBĖ**

1. Mokinio padėjėjas atsako:
   1. už kokybišką savo funkcijų vykdymą bei mokinio, mokinių grupės, kuriems teikia pagalbą saugumą;
   2. už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka;
   3. Mokinio padėjėjas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)